કાળો અરીસો. આ શબ્દ સંભાળીને તમારા મગજમાં શું વિચાર આવ્યો? કાળા રંગનો અરીસો, કે એવો અરીસો જેમાં બધું કાળું દેખાય, કે પછી કાળ-મુખો અરીસો… રીઝર્વ ઓલ ધ જજમેન્ટ્સ. તમે જો લેપટોપ, PC, સ્માર્ટ ફોન કે ટેબલેટ આ બધા પૈકી કોઈ પણ ડીવાઈસ વાપરતા હોવ તો તમને ખબર હશે કે બંધ કે લોક્ડ અવસ્થામાં હોય ત્યારે તેમની સ્ક્રીનનો રંગ કેવો હોય છે? કાળો, ઓબ્વિઅસ્લિ! તો હવે સમજાયું કે હું શેની વાત કરી રહ્યો છું? ચાલો, હું સ્પષ્ટ કરી જ દઉં, હું વાત કરી રહ્યો છું ટેકનોલોજીની કાળી બાજુ પર ફોકસ થયેલી બ્રિટીશ ટીવી સીરીઝ “Black Mirror” ની, હવે આના વિષે તો તમે સ્વપ્નેય નહિ વિચાર્યું હોય કેમકે કદાચ તમને ખબર જ નહિ હોય!